CELEX: 32021R1891
Language: hr
Date: 2021-10-26 00:00:00
Title: Uredba Komisije (EU) 2021/1891 оd 26. listopada 2021. o izmjeni priloga XIV. i XV. Uredbi (EU) br. 142/2011 u pogledu uvoza u Uniju i provoza kroz nju nusproizvoda životinjskog podrijetla i od njih dobivenih proizvoda (Tekst značajan za EGP)

29.10.2021   
               
               
                  HR
               
               
                  Službeni list Europske unije
               
               
                  L 384/84
               
            
         UREDBA KOMISIJE (EU) 2021/1891
         оd 26. listopada 2021.
         o izmjeni priloga XIV. i XV. Uredbi (EU) br. 142/2011 u pogledu uvoza u Uniju i provoza kroz nju nusproizvoda životinjskog podrijetla i od njih dobivenih proizvoda
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 1069/2009 Europskog parlamenta i Vijeća od 21. listopada 2009. o utvrđivanju zdravstvenih pravila za nusproizvode životinjskog podrijetla i od njih dobivene proizvode koji nisu namijenjeni prehrani ljudi te o stavljanju izvan snage Uredbe (EZ) br. 1774/2002 (Uredba o nusproizvodima životinjskog podrijetla) (1), a posebno njezin članak 41. stavak 3. prvi i treći podstavak i članak 42. stavak 2. točke (a), (b) i (d),
         budući da:
         
                     (1)
                  
                  
                     Uredbom Komisije (EU) br. 142/2011 (2) utvrđene su provedbene mjere za pravila o javnom zdravlju i zdravlju životinja za nusproizvode životinjskog podrijetla i od njih dobivene proizvode iz Uredbe (EZ) br. 1069/2009, uključujući obrasce zdravstvenih certifikata i popis trećih zemalja iz kojih je odobren uvoz u Uniju i provoz kroz nju pošiljaka nusproizvoda životinjskog podrijetla i od njih dobivenih proizvoda.
                  
               
                     (2)
                  
                  
                     Konkretno, u poglavlju II. Priloga XIV. Uredbi (EU) br. 142/2011 utvrđeni su posebni zahtjevi za uvoz u Uniju i provoz kroz nju pošiljaka nusproizvoda životinjskog podrijetla i od njih dobivenih proizvoda za uporabu izvan hranidbenog lanca za životinje iz uzgoja, osim krznaša. Takve pošiljke moraju biti u skladu, među ostalim, s pravilima iz tablice 2. odjeljka 1. tog poglavlja.
                  
               
                     (3)
                  
                  
                     Točnije, u retku 14. tablice 2. utvrđen je, među ostalim, popis trećih zemalja iz kojih je odobren uvoz u Uniju i provoz kroz nju pošiljaka nusproizvoda životinjskog podrijetla i od njih dobivenih proizvoda za uporabu izvan lanca hranidbe životinja, uključujući pošiljke krzna za proizvodnju dobivenih proizvoda, materijale kategorije 3 iz članka 10. točke (n) Uredbe (EZ) br. 1069/2009. Određene države članice zatražile su izmjenu retka 14. tablice 2. kako bi se uključio popis trećih zemalja iz kojih je odobren uvoz u Uniju krzna za proizvodnju dobivenih proizvoda. Ne postoji popis trećih zemalja iz kojih je odobren uvoz u Uniju proizvoda od krznaša, ali Provedbenom uredbom Komisije (EU) 2021/404 (3) utvrđen je popis trećih zemalja, državnih područja ili njihovih zona iz kojih je odobren ulazak u Uniju pošiljaka svježeg mesa papkara. Nakon ocjene zahtjeva država članica primjereno je u redak 14. tablice 2. uključiti popis trećih zemalja iz kojih se može uvoziti u Uniju krzno za proizvodnju dobivenih proizvoda. Budući da treće zemlje iz kojih je odobren ulazak u Uniju svježeg mesa papkara jamče visoku razinu službenih kontrola i zaštite javnog zdravlja i zdravlja životinja, primjereno je dopustiti uvoz krzna za proizvodnju dobivenih proizvoda iz tih trećih zemalja.
                  
               
                     (4)
                  
                  
                     Prilog XIV. Uredbi (EU) br. 142/2011 trebalo bi stoga na odgovarajući način izmijeniti.
                  
               
                     (5)
                  
                  
                     Osim toga, u poglavlju 3.(F) i poglavlju 8. Priloga XV. Uredbi (EU) br. 142/2011 utvrđeni su obrasci zdravstvenih certifikata za uvoz u Uniju ili provoz kroz nju nusproizvoda životinjskog podrijetla za proizvodnju hrane za kućne ljubimce i za uporabu izvan hranidbenog lanca ili kao trgovački uzorci. Ti obrasci zdravstvenih certifikata među ostalim sadržavaju zahtjev da životinje od kojih potječu nusproizvodi životinjskog podrijetla moraju boraviti na jednom gospodarstvu 40 dana prije klanja. Sa stajališta zdravlja životinja takvim razdobljem boravka od 40 dana prije klanja jamči se sigurnost neprerađenih nusproizvoda životinjskog podrijetla pri njihovu uvozu u Uniju. Status slobode od slinavke i šapa bez cijepljenja najpovoljniji je zdravstveni status životinja u skladu sa standardima Svjetske organizacije za zdravlje životinja (OIE), a trećim zemljama s tim zdravstvenim statusom životinja odobrava se uvoz pošiljaka svježeg mesa u Uniju i provoz kroz nju bez takvog razdoblja boravka od 40 dana, uz uvjet da ispunjavaju sve ostale zahtjeve u pogledu zdravlja životinja. Određene treće zemlje koje su slobodne od slinavke i šapa bez cijepljenja zatražile su od Komisije da im se odobri uvoz neprerađenih nusproizvoda životinjskog podrijetla u Uniju bez razdoblja boravka od 40 dana prije klanja. Uvjeti zdravlja životinja za uvoz nusproizvoda životinjskog podrijetla trebali bi biti usklađeni sa zahtjevima u pogledu zdravlja životinja za ulazak svježeg mesa u Uniju iz Provedbene uredbe Komisije (EU) 2021/404.
                  
               
                     (6)
                  
                  
                     Obrasce zdravstvenih certifikata za nusproizvode životinjskog podrijetla za proizvodnju hrane za kućne ljubimce iz poglavlja 3.(F) Priloga XV. Uredbi (EU) br. 142/2011 i za nusproizvode životinjskog podrijetla za uporabu izvan hranidbenog lanca ili kao trgovački uzorci iz poglavlja 8. Priloga XV. toj uredbi trebalo bi stoga na odgovarajući način izmijeniti.
                  
               
                     (7)
                  
                  
                     Nadalje, u poglavlju V. Priloga VIII. Uredbi (EU) br. 142/2011 propisano je da bi dobivene proizvode od materijala kategorije 1 ili kategorije 2 trebalo trajno označiti kemijskim biljegom kako bi se spriječio ulazak u lanac hrane za životinje i osigurale službene kontrole hrane za životinje. Označivanje kemijskim markerom nije potrebno za topljene masti kategorije 3. Stoga je potrebno ispraviti pogrešan tekst u obrascu zdravstvenog certifikata iz poglavlja 10.(B) Priloga XV. toj uredbi za uvoz topljene masti koja nije namijenjena prehrani ljudi, za uporabu za određene namjene izvan hranidbenog lanca za životinje, za otpremu u Uniju ili provoz kroz nju.
                  
               
                     (8)
                  
                  
                     Prilog XV. Uredbi (EU) br. 142/2011 trebalo bi stoga na odgovarajući način izmijeniti.
                  
               
                     (9)
                  
                  
                     Kako bi se izbjegli poremećaji u trgovini, u ovoj Uredbi trebalo bi predvidjeti prijelazno razdoblje tijekom kojega bi proizvode obuhvaćene izmjenama Uredbe (EU) br. 142/2011 koje su uvedene ovom Uredbom trebalo i dalje prihvaćati za uvoz u Uniju i provoz kroz nju, uz uvjet da su ti proizvodi u skladu sa zahtjevima iz Uredbe (EU) br. 142/2011 kako su glasili prije nego što su izmijenjeni ovom Uredbom.
                  
               
                     (10)
                  
                  
                     Mjere predviđene u ovoj Uredbi u skladu su s mišljenjem Stalnog odbora za bilje, životinje, hranu i hranu za životinje,
                  
               DONIJELA JE OVU UREDBU:
         
            Članak 1.
            Prilozi XIV. i XV. Uredbi (EU) br. 142/2011 mijenjaju se u skladu s Prilogom ovoj Uredbi.
         
         
            Članak 2.
            Tijekom prijelaznog razdoblja do 31. svibnja 2022. pošiljke nusproizvoda životinjskog podrijetla i od njih dobivenih proizvoda popraćene zdravstvenim certifikatom propisno ispunjenim i potpisanim u skladu s odgovarajućim obrascem zdravstvenog certifikata iz poglavlja 3.(F), poglavlja 8. i poglavlja 10.(B) Priloga XV. Uredbi (EU) br. 142/2011 u verziji primjenjivoj prije izmjena iz članka 1. ove Uredbe nastavljaju se prihvaćati za uvoz u Uniju ili provoz kroz nju, uz uvjet da su ti zdravstveni certifikati propisno ispunjeni i potpisani najkasnije 31. ožujka 2022.
         
         
            Članak 3.
            Ova Uredba stupa na snagu dvadesetog dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 26. listopada 2021.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 300, 14.11.2009., str. 1.
         
         
            (2)  Uredba Komisije (EU) br. 142/2011 od 25. veljače 2011. o provedbi Uredbe (EZ) br. 1069/2009 Europskog parlamenta i Vijeća o utvrđivanju zdravstvenih pravila za nusproizvode životinjskog podrijetla i od njih dobivene proizvode koji nisu namijenjeni prehrani ljudi i o provedbi Direktive Vijeća 97/78/EZ u pogledu određenih uzoraka i predmeta koji su oslobođeni veterinarskih pregleda na granici na temelju te Direktive (SL L 54, 26.2.2011., str. 1.).
         
            (3)  Provedbena uredba Komisije (EU) 2021/404 оd 24. ožujka 2021. o utvrđivanju popisa trećih zemalja, područja ili njihovih zona iz kojih je dopušten ulazak u Uniju životinja, zametnih proizvoda i proizvoda životinjskog podrijetla u skladu s Uredbom (EU) 2016/429 Europskog parlamenta i Vijeća (SL L 114, 31.3.2021., str. 1.).
      
      
         
            PRILOG
            Uredba (EU) br. 142/2011 mijenja se kako slijedi:
            
                        1.
                     
                     
                        u Prilogu XIV. poglavlju II. odjeljku 1. tablici 2. retku 14. stupcu „Popisi trećih zemalja” dodaje se sljedeća točka (d):
                        
                                    „(d)
                                 
                                 
                                    U slučaju krzna za proizvodnju dobivenih proizvoda:
                                 
                              treće zemlje s popisa iz dijela 1. Priloga XIII. Provedbenoj uredbi Komisije (EU) 2021/404 (*1) iz kojih je odobren ulazak u Uniju svježeg mesa papkara i kopitara.
                        
                           (*1)  Provedbena uredba Komisije (EU) 2021/404 оd 24. ožujka 2021. o utvrđivanju popisa trećih zemalja, područja ili njihovih zona iz kojih je dopušten ulazak u Uniju životinja, zametnih proizvoda i proizvoda životinjskog podrijetla u skladu s Uredbom (EU) 2016/429 Europskog parlamenta i Vijeća (SL L 114, 31.3.2021., str. 1.).”."
                        
                     
                  
                        2.
                     
                     
                        Prilog XV. mijenja se kako slijedi:
                        
                                    (a)
                                 
                                 
                                    poglavlje 3.(F) zamjenjuje se sljedećim:
                                    „POGLAVLJE 3.(F)
                                    
                                       Zdravstveni certifikat
                                    
                                    
                                       Za nusproizvode životinjskog podrijetla(3) za proizvodnju hrane za kućne ljubimce, za otpremu u/provoz kroz(2) Europsku uniju
                                    
                                    
                                       
                                    
                                       
                                    
                                       
                                    
                                       
                                    
                                       
                                    
                                       ”;
                                 
                              
                                    (b)
                                 
                                 
                                    poglavlje 8. zamjenjuje se sljedećim:
                                    „POGLAVLJE 8.
                                    
                                       Zdravstveni certifikat
                                    
                                    
                                       Za nusproizvode životinjskog podrijetla za uporabu izvan hranidbenog lanca za životinje ili kao trgovački uzorci(2), za otpremu u/provoz kroz(2) Europsku uniju
                                    
                                    
                                       
                                    
                                       
                                    
                                       
                                    
                                       
                                    
                                       
                                    
                                       ”;
                                 
                              
                                    (c)
                                 
                                 
                                    poglavlje 10.(B) zamjenjuje se sljedećim:
                                    „POGLAVLJE 10.(B)
                                    
                                       Zdravstveni certifikat
                                    
                                    
                                       Za topljenu mast koja nije namijenjena prehrani ljudi, za uporabu za određene namjene izvan hranidbenog lanca za životinje, za otpremu u/provoz kroz(2) Europsku uniju
                                    
                                    
                                       
                                    
                                       
                                    
                                       
                                    
                                       
                                    
                                       ”.
                                 
                              
                  
               (*1)  Provedbena uredba Komisije (EU) 2021/404 оd 24. ožujka 2021. o utvrđivanju popisa trećih zemalja, područja ili njihovih zona iz kojih je dopušten ulazak u Uniju životinja, zametnih proizvoda i proizvoda životinjskog podrijetla u skladu s Uredbom (EU) 2016/429 Europskog parlamenta i Vijeća (SL L 114, 31.3.2021., str. 1.).”.”